**Վիլիամ Գալաս** (ֆր.՝ William Gallas, օգոստոսի 17, 1977(1977-08-17), Անյեր սյուր Սեն), գվադելուպյան ծագումով ֆրանսիացի ֆուտբոլիստ, խաղում էր պաշտպանի դիրքում։ Հայտնի է դարձել «Չելսի», «Արսենալ» և «Տոտենհեմ» ֆուտբոլային ակումբներում իր ելույթներով։ 2001 թվականին պայմանագիր է կնքել «Չելսի» ակումբի հետ։ 2006 թվականին տեղափոխվել է անգլիական «Արսենալ», որտեղ 2007 թվականին դարձել է թիմի ավագ, բայց 2010 թվականին պայմանագիր է ստորագրել լոնդոնյան «Տոտենհեմ»-ի հետ։

Կարիերա
-------

### Վաղ տարիներ

Վիլիամ Գալասը ֆրանսիական Կլերֆոնտեն ակադեմիայի սան է։ Իր կարիերան սկսել է Ֆրանսիայի երկրորդ Լիգայում հանդես եկող «Կան» ակումբում։ 1997 թվականին տեղափոխվել է «Մարսել», որտեղ անցկացրել է 4 մրցաշրջան։

### «Չելսի»

2001 թվականին Գալասը 6.2 միլիոն ֆունտով տեղափոխվեց «Չելսի» ակումբ։ Նա խաղում էր 13 համարի ներքո։ Մարզչի՝ Կլաուդիո Ռաներիի օգնությամբ Գալասը սկսեց հանդես գալ կենտրոնում, Մարսել Դեսայի և Ջոն Թերիի հետ միասին։ Այդ ժամանակ « Չելսիի» պաշտպանությունը անանցանելի էր՝ 16 խաղում 1 գոլ։ Որոշ ժամանակ Գալասը հանդես է եկել նաև եզրային պաշտպանի դիրքում։

Հետագայում ակումբը սկսեց գլխավորել Ժոզե Մոուրինյոն, ում թիմի հիմնական մասն էր կազմում հենց Գալասը, ով կարողացավ նվաճել երկու չեմպիոնական տիտղոս, Անգլիայի գավաթ և սուպերգավաթ։ «Կապույտները» նաև կարողացան դուրս գալ 2004/2005 թվականների Չեմպիոնների լիգայի կիսաեզրափակիչ, որտեղ «Լիվերպուլին» պարտվեցին 1։0 հաշվով, գոլի հեղինակը Լուիս Գարսին էր։ 2004/05 մրցաշրջանում, երբ Ուեյն Բրիջը լուրջ վնասվածք ստացավ, Գալասը ստիպված սկսեց հանդեղ գալ ձախ եզրում։ Չնայած այն բանի, որ 2005 թվականի ամռանը «Չելսին» ձեռք էր բերել մի քանի պաշտպանի, Գալասը միևնույնն է շարունակում էր հանդես գալ ձախ եզրում։ 2007 թվականի մայիսին Գալասի պայմանագիրը վերջացավ, բայց նա չերկարացրեց այն՝ պարզաբանելով, որ քիչ է վաստակում։

2006 թվականի սեպտեմբերի 1-ին Գալասը տեղափոխվեց լոնդոնյան «Արսենալ», իսկ Էշլի Քոուլը լքեց այն։

### «Արսենալ»

Գալասը «Արսենալի» հետ կնքեց 4 տարվա պայմանագիր և Դենիս Բերգկամպի հեռանալուց հետո վերցրեց 10 համարի մարզաշապիկը։ Իր նորամուտը նշեց աջ պաշտպանի դիրքում, «Միդլսբրո» ակումբի դեմ խաղում, որը կայացավ 2006 թվականի սեպտեմբերի 9-ին։ Առաջին գոլը հեղինակել է 2006 թվականի սեպտեմբերի 23-ին «Շեֆիլդ Յունայթեդ» ակումբի դեմ խաղում։

Թիերի Անրիի «Բարսելոնա» տեղափոխվելուց հետո՝ 2007 թվականից, Գալասը Արսեն Վենգերի կողմից ստացավ ավագի թևկապը։ Իր առաջին խաղը որպես կապիտան կայացավ 2007 թվականի օգոստոսի 12-ին «Ֆուլհեմ»ի դեմ։ 2007 թվականի դեկտեմբերի 16-ին Գալասը գոլ հեղինակեց իր հին ակումբ՝ Չելսիի դեմ խաղում, որը խաղի միակ և հաղթական գոլն էր։ 2008 թվականի օգոստոսին վերջնականապես հաստատվեց, որ Գալասը կմնա «Արսենալում» ավագի կարգավիճակով։

Նոյեմբերին Գալասը Associated Press ամսագրին հարցազրույց տվեց՝ քննադատելով թիմի բարոյական վիճակը և ավելացրեց, որ «Արսենալի» երիտասարդները պետք է ցույց տան ավելի բարձրակարգ ֆուտբոլ։ Այդ բանի համար նա 2 շաբաթ պատժվեց՝ բաց թողնելով «Մանչեսթեր Սիթի» դեմ հանդիպումը։ Չնայած տարբեր լուրերի, Գալասը շարունակեց ելույթները «Արսենալում», և 2010 մրցաշրջանի առաջին 3 խաղերում կարողացավ դառնալ 3 գոլի հեղինակ։ Փետրվարի 7-ին Գալասն անցկացրեց իր 100-րդ հանդիպումը, որը կայացավ «Չելսիի» դեմ։ Մրցաշրջանի ավարտին պես Գալասի պայմանագիրը «Արսենալի» հետ վերջացավ, բայց թիմը նոր պայմանագիր չկնքեց ֆուտբոլիստի հետ։ Օգոստոսին լուրեր տարածվեցին, որ Գալասի ծառայություններով հետաքրքրված է լոնդոնյան «Տոտտենհեմը», իսկ օգոստոսի 20-ին հաստատվեց ֆուտբոլիստի տեղափոխումը «Տոտտենհեմ»։ Պայմանագիրը կնքեց ակումբի մարզիչը՝ Գարի Ռեդնապը։ Նա ասաց, որ ֆուտբոլիստը ուրբաթ օրը վերզննման կենթարկվի և միամյա պայմանագիրը կկնքվի։

### «Տոտտենհեմ Հոտսպուր»

2010 թվականի օգոստոսի 22-ին ազատ գործակալի կարգավիճակով տեղափոխվեց «Արսենալի» հիմնական մրցակից՝ «Տոտտենհեմ» ակումբ։ Պայմանագիրը կնքվել է 1 տարվա համար։ 2010 թվականի սեպտեմբերի 11-ին Գալասը տոնեց իր նորամուտը։ Դեբյուտային խաղը կայացավ «Վեսթ Բրոմվիչի» դեմ «Հորտորնս» մարզադաշտում, որը ավարտվեց 1։1 հաշվով։ 2011 թվականի մարտի 28-ին Գալասը երկարացրեց պայմանագիրը ակումբի հետ, մինչև 2013 թվականի ամառը։ «Տոտտտենհեմում» Գալասը կարողացավ դառնալ թիմի հիմնական պաշտպանը։ 2010/11 մրցաշրջանի ավարտին և 2011/12 մրցաշրջանի սկզբին Գալասը վնասվածք ստացավ։ 2011 թվականի հունիսի 6-ին Գալասը հայտարարեց, որ ավարտում է ելույթները Ֆրանսիայի ազգային հավաքականում։ 2013 թվականի հունիսի 10-ին «Տոտտենհեմը» հայտարարեց Գալասի հեռացման մասին։

### «Պերտ Գլորի»

2013 թվականի հոկտեմբերին Գալասը նոր թիմ գտավ, որտեղ շարունակեց իր կարիերան։ Այդ ակումբը ավստրալիական «Պերտ Գլորին» էր։ 2014 թվականի հոկտեմբերի 16-ին ֆուտբոլիստը ավարտեց կարիերան։

Ձեռքբերումներ
-------------

**Թիմային**

Ֆրանսիա **Կան**

* 1995/96 մրցաշրջանի չեմպիոն։

Անգլիա Չելսի

* Պրեմիեր լիգայի 2004/05 և 2005/06 մրցաշրջանների հաղթող։
* 2005 թվականի ֆուտբոլային լիգայի գավաթի հաղթող։
* 2005 թվականի Անգլիայի Սուպերգավաթի հաղթող։

Ֆրանսիա **Ֆրանսիայի ազգային հավաքական**

* 2003 թվականի Կոնֆեդերացիայի գավաթի հաղթող։

**Անձնական**

* 2003 և 2006 թվականների ՊՖԱ-յի տարվա թիմ։

Վիճակագրություն
---------------

| Մրցաշրջան | Ակումբ | Երկիր | Խաղեր | Գոլեր |  |
| --- | --- | --- | --- | --- | --- |
| 1995/96 | Կան | Ֆրանսիա | 16 | 0 |
| 1996/97 | Կան | Ֆրանսիա | 18 | 0 |
| 1997/98 | Մարսել | Ֆրանսիա | 3 | 0 |
| 1998/99 | Մարսել | Ֆրանսիա | 39 | 0 |
| 1999/00 | Մարսել | Ֆրանսիա | 29 | 1 |
| 2000/01 | Մարսել | Ֆրանսիա | 29 | 2 |
| 2001/02 | Չելսի | Անգլիա | 41 | 2 |
| 2002/03 | Չելսի | Անգլիա | 48 | 4 |
| 2003/04 | Չելսի | Անգլիա | 45 | 1 |
| 2004/05 | Չելսի | Անգլիա | 46 | 2 |
| 2005/06 | Չելսի | Անգլիա | 44 | 5 |
| 2006/07 | Արսենալ | Անգլիա | 29 | 3 |
| 2007/08 | Արսենալ | Անգլիա | 42 | 4 |
| 2008/09 | Արսենալ | Անգլիա | 36 | 6 |
| 2009/10 | Արսենալ | Անգլիա | 34 | 4 |
| 2010/11 | Տոտտենհեմ | Անգլիա | 36 | 0 |
| 2011/12 | Տոտտենհեմ | Անգլիա | 19 | 0 |
| 2012/13 | Տոտտենհեմ | Անգլիա | 22 | 1 |
| Всего | 577 | 35 |  |
|

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. ↑  «Cole moved after deadline». The Daily Telegraph. 2006 թ․ սեպտեմբերի 2. Արխիվացված է օրիգինալից 2007 թ․ հոկտեմբերի 13-ին. Վերցված է 2006 թ․ սեպտեմբերի 5-ին.
4. ↑  «Gallas named captain as Wenger looks to older heads». Arsenal.com. 2007 թ․ օգոստոսի 9. Արխիվացված է օրիգինալից 2007 թ․ սեպտեմբերի 15-ին. Վերցված է 2007 թ․ օգոստոսի 9-ին.
5. ↑  «Wenger – Why William Gallas will be captain». 2008 թ․ օգոստոսի 8. Արխիվացված է օրիգինալից 2015 թ․ հունիսի 10-ին. Վերցված է 2008 թ․ օգոստոսի 10-ին.
6. ↑  «Gallas launches Arsenal outburst». BBC Sport. 2008 թ․ նոյեմբերի 21. Վերցված է 2008 թ․ նոյեմբերի 21-ին.
7. ↑  «Gallas urges Arsenal's young stars to fight harder». *International Herald Tribune*. Associated Press. 2008 թ․ նոյեմբերի 20. Արխիվացված է օրիգինալից 2009 թ․ հունվարի 24-ին. Վերցված է 2008 թ․ նոյեմբերի 21-ին.
8. ↑  Solhekol, Kaveh (2008 թ․ նոյեմբերի 22). «William Gallas heads for Emirates exit». *The Times*. London. Վերցված է 2008 թ․ նոյեմբերի 24-ին.
9. ↑  «Gallas 'stripped' of captain role». BBC Sport. 2008 թ․ նոյեմբերի 21. Վերցված է 2008 թ․ նոյեմբերի 21-ին.
10. ↑  «Gallas deal agreed». Tottenham Hotspur FC. 2010 թ․ օգոստոսի 22. Վերցված է 2010 թ․ օգոստոսի 22-ին.
11. ↑  «New deal for Gallas». Tottenham Hotspur FC. 2011 թ․ մարտի 28. Վերցված է 2011 թ․ մարտի 28-ին.
12. ↑  Галлас пропустит последние матчи сезона
13. ↑  Галлас завершил выступления в сборной Франции
14. ↑  Галлас и Бентли покидают «Тоттенхэм»
15. ↑  Галлас согласился на переход в австралийский «Перт Глори»
16. ↑  Галлас завершил карьеру

Արտաքին հղումներ
----------------

* Պաշտոնական կայք էջ (ֆր.) (անգլ.)
* Պրոֆիլը «Տոտտենհեմի» պաշտոնական կայքում (անգլ.)


|  |  |  |
| --- | --- | --- |
| Նախորդող՝**Թիերի Անրի** | **Արսենալի ավագ**2007 - 2008 | Հաջորդող՝**Սեսկ Ֆաբրեգաս** |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վիլյամ Գալաս» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · eu-football.info (խաղացող) · FootballDatabase.eu · Fussballdaten.de · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · Transfermarkt (մարզիչ) · worldfootball.net (խաղացող) · ՖԻՖԱ · Giant Bomb |
|  |
| Բառարաններ և հանրագիտարաններ | Munzinger |
|  |
| Չափորոշչային վերահսկողություն | BNF: 159706533 · ISNI: 000000005731639X · VIAF: 79230690 · WorldCat VIAF: 79230690 |

 |